Neuvoston asetus (EY) N:o 1278/94, annettu 30 päivänä toukokuuta 1994, tuoreiden ja jäähdytettyjen lampaanruhojen yhteisön vakiolaatuluokasta annetun asetuksen (ETY) N:o 338/91 sekä lampaanruhojen yhteisön luokitteluasteikosta ja tuoreiden ja jäähdytettyjen lampaanruhojen yhteisön vakiolaadusta annetun asetuksen (ETY) N:o 2137/92 muuttamisesta



Virallinen lehti nro L 140 , 03/06/1994 s. 0005 - 0006

Suomenk. erityispainos Alue 3 Nide 57 s. 0220

Ruotsink. erityispainos Alue 3 Nide 57 s. 0220



NEUVOSTON ASETUS (EY) N:o 1278/94, annettu 30 päivänä toukokuuta 1994, tuoreiden ja jäähdytettyjen lampaanruhojen yhteisön vakiolaatuluokasta annetun asetuksen (ETY) N:o 338/91 sekä lampaanruhojen yhteisön luokitteluasteikosta ja tuoreiden ja jäähdytettyjen lampaanruhojen yhteisön vakiolaadusta annetun asetuksen (ETY) N:o 2137/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1) ja erityisesti sen 4 artiklan 2 kohdan, ottaa huomioon komission ehdotuksen, sekä katsoo, että tuoreiden ja jäähdytettyjen lampaanruhojen yhteisön vakiolaatuluokasta 5 päivänä helmikuuta 1991 annettua neuvoston asetusta (ETY) N:o 338/91(2) sovelletaan markkinointivuoden 1993 loppuun asti ennen yhteisön ruhonluokittelustandardien vahvistamista, ruhonluokittelun soveltamisessa saavutettu edistys ei vielä riitä mahdollistamaan edellä tarkoitettujen standardien vahvistamista; voimassa olevan vakiolaadun soveltamisaikaa olisi jatkettava markkinointivuoden 1997 loppuun asti, komission kertomus asetuksen (ETY) N:o 2137/92 soveltamisesta, joka aluksi säädettiin annettavaksi viimeistään 31 päivänä joulukuuta 1995, olisi laadittava viimeistään 31 päivään joulukuuta 1996 mennessä ja siihen olisi liitettävä ehdotus uudesta vakiolaadun määritelmästä, jota sovelletaan asteittain markkinointivuoden 1998 alusta alkaen; tästä syystä yhteisön luokitteluasteikon pakollisen soveltamisen tavoite, joka aluksi säädettiin aikaisintaan vuodelle 1996, voidaan nyt saavuttaa aikaisintaan vuonna 1999, ja asetuksen (ETY) N:o 2137/92 liitettä III olisi muutettava rasvapitoisuutta koskevien laatuvaatimusten huomioon ottamiseksi, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 338/91 2 artiklan toinen kohta seuraavasti: " Sitä sovelletaan markkinointivuosina 1991 1997." 2 artikla Muutetaan asetus (ETY) N:o 2137/92 seuraavasti: 1) Poistetaan 8 artikla. 2) Muutetaan 9 artikla seuraavasti: - korvataan ensimmäisessä kohdassa päivämäärä "31 päivänä joulukuuta 1995" päivämäärällä "31 päivänä joulukuuta 1996", - korvataan toisessa kohdassa ilmaisu "markkinointivuonna 1996" ilmaisulla "markkinointivuonna 1999" ja päivämäärä "1 päivää tammikuuta 1997" päivämäärällä "1 päivää tammikuuta 2000". 3) Korvataan liite III tämän asetuksen liitteellä. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä toukokuuta 1994. Neuvoston puolesta Puheenjohtaja G. MORAITIS (1) EYVL N:o L 289, 7.10.1989, s. 1. Asetus sellaisena kuin se on viimeksi muutettuna asetuksella (ETY) N:o 233/94 (EYVL N:o L 30, 3.2.1994, s. 9). (2) EYVL N:o L 41, 14.2.1991, s. 1. Asetus sellaisena kuin se on viimeksi muutettuna asetuksella (ETY) N:o 2137/92 (EYVL N:o L 214, 30.7.1992, s. 1). LIITE "LIITE III >TAULUKON PAIKKA> ".